钦定古今图书集成/理学汇编/字学典/第094卷 > 唐张彦远法书要录 > 《袁昂书评》
## 钦定古今图书集成/理学汇编/字学典/第094卷 > 唐张彦远法书要录 > 《袁昂书评》

王右军书如谢家子弟，纵复不端正者，爽爽有一种
风气。

《王子敬书》，“如河洛间少年，虽皆充悦，而举体沓拖，殊
不可耐。”

《羊欣书》“如大家婢，为夫人，虽处其位，而举止羞涩”，终
不似真。

徐淮南书，如南冈士大夫，徒好尚风范，终不免寒乞。
阮研书，如贵胄失品次，丛悴不能复排突英贤。
王仪同书，如晋安帝非不处尊位，而都无神明。
庾肩吾书，如“新亭伧父，一往见似扬州人，共语便音
态出。”

《陶弘景书》如吴兴小儿，形容虽未成长，而骨体甚俊
快。

《殷钧书》，“如高丽使人，抗浪甚有意气，滋韵终乏精味。”
《袁崧书》，“如深山道士，见人便欲退缩。”

《萧子云书》，“如上林春花，远近瞻望，无处不发。”

《曹喜》书如经论，道人，言不可绝。

崔子玉书，“如危峰阻日，孤松一枝，有绝望之意。”
师宜官书，“如鹏羽未息，翩翩自逝。”

《韦诞书》“如龙威虎振，剑拔弩张。”

《蔡邕书》，“骨气洞达，爽爽有神。”

锺会《书字十二种意》，意外殊妙，实亦多奇。

《邯郸淳书》，“应规入矩，方员乃成。”

《张伯英书》如汉武帝爱道凭虚欲仙。

《索靖书》，“如飘风忽举，鸷鸟乍飞。”

《梁鹄书》“如太祖忘寝，观之丧目。”

《皇象书》如歌声绕梁，琴人舍徽。

《卫恒书》：“如插花美女，舞笑镜台。”

《孟光禄书》如崩山绝崖，人见可畏。

《李斯书》：“世为冠盖，不易施平。”

张芝惊奇，锺繇特绝。逸少“鼎能，献之冠世。”“四贤共类，
洪芳不灭。”羊真、孔《草》，萧行、范篆，各一时绝妙。

右二十五人，自古及今，皆善能书。奉敕遣臣评《古今书》，臣既愚短，岂敢辄量江海。但圣旨委臣，斟酌是非，谨品字法如前，伏愿照览，谨启。普通四年二月五日，内侍中尚书令袁昂启。

敕旨具之，如卿所品。臣谓锺繇书意气密丽，若飞鸿
戏海，舞鹤游天，行间茂密，实亦难过。萧思话书走墨
连绵，字势屈强，若龙跳天门，虎卧凤阁；薄绍之书字
势蹉跎，如舞女低腰，仙人啸树，乃至挥毫振纸，有疾
闪飞动之势。臣浅见无闻，暗于明灭，宁敢谬量山海，
以圣命自天，不得斟酌过失是非，如获汤炭。